ai4bharat/Pralekha huggingface dataset:
دیہی ترقیات کی وزارت
امرت سروور مشن کے آغاز کے چھ ماہ کے اندر 25ہزار امرت سروور کی تعمیر پایہ تکمیل تک پہنچی
مشن امرت سروور کا آغاز ہونے کے 6 ماہ کے اندر ،25ہزار سے زیادہ امرت سروور کی تعمیر کا کام مکمل ہوگیا ہے ۔15 اگست 2023 تک 50 ہزار امرت سروور کی تعمیر کا ہدف مقرر کی گیا ہے ۔17 نومبر2022 کو صورتحال یہ ہے کہ امرت سروور تعمیر کئے جانے کے لئے تقریباً 90531 مقامت کی نشاندہی کی جاچکی ہے جس میں سے 52245 مقامات پر کام شروع کردیا گیا ہے۔اس تعداد سے امرت سروور کی شکل میں بارانی پانی سے استفادہ کرنے کی سمت میں اجتماعی عزم کا اظہار ہوتا ہے ۔مشن امرت سروور میں ہونے والی سرگرمیوں کو محفوظ کرنے کے لئے امرت سروور پورٹل تیار کیا گیا ہے جس کا لنک https://water.ncog.gov.in/AmritSarovar/login. ہے۔
ملک کے دیہی علاقوں میں پانی کے بحران سے نمٹنے کے لئے 24 اپریل 2022 کو مشن امرت سروور کا آغاز کیا گیا تھا جس کا مقصد وزیر اعظم جناب نریندر مودی کی اپیل پر ملک کے ہر ضلع میں آزادی کا امرت مہوتسو کے ایک حصے کے طور پر آزادی کے 75ویں سال میں 75 امرت سروور تعمیر کرنے کے لئے عہد کرنا تھا ۔
مشن امرت سروور کی بنیاد مکمل حکومت کے طریقہ کار پر رکھی گئی ہے جس میں دیہی ترقی کی وزارت ،جل شکتی کی وزارت ، پنچایتی راج کی وزارت اور ماحولیات ، جنگلات اور آب و ہوا کی تبدیلی کی وزارت حکومت ہند کے ساتھ مل کر کام کررہی ہے ۔اس سلسلے میں بھاسکر آچاریہ نیشنل انسٹی ٹیوٹ آف اسپیس ایپلیکیشن اینڈ جیو انفارمیٹکس  کا تکنیکی تعاون بھی ان کو حاصل ہے۔
جن بھاگیداری مشن امرت سروور میں انتہائی اہمیت رکھتی ہے اس لئے یہ ہر سطح پر لوگوں کی شراکت کا باعث بنتی ہے ۔مشن کی شروعات سے ہی امرت سروور کا سنگ بنیاد مجاہدین آزادی اور ان کے خاندانوں یا شہیدوں کے کنبوں یا پدم انعام یافتہ افراد یا گرام پنچایت کے معمر ترین شخص کے ذریعہ رکھا جاتا رہا ہے۔ یادگار کے طور پر درخت لگانا جیسے نیم ،پیپل ،برگد وغیرہ کی شجر کاری عوام کو شامل کرتے ہوئے امرت سروور کے مقامات پر انجام دی گئی ہے۔اس کو مد نظر رکھتے ہوئے اس سال 15 اگست کو ،امرت سروور کے مقامات پر دیہات کے باشندوں اور عوامی نمائندوں کی موجودگی میں یوم آزادی منایاگیا اور ترنگا لہرایا گیا۔اسی کے ساتھ ساتھ مختلف پروگرام بھی منعقد کئے گئے ۔
کثیر مقصدی امرت سروور وں کی تعمیر کے ذریعہ دیہی معیشت کو بھی تقویت دی جائے گی۔اس سے ماہی پروری ، جھیل میں مکھانے کی کاشت میں معاون ثابت ہوگی اور ایک مناسب آبپاشی نظام کی بنا پر غذائی اناج کی زیادہ پیداوار کا باعث بنے گی۔
مشن امرت سروور
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئے ٹیکہ کاری کی مجموعی تعداد 181.24 کروڑ سے تجاوز کرگئی
گزشتہ 24 گھنٹے میں 12 سے 14 سال کی عمر کے گروپ کے لئے 18 لاکھ سے زائد ویکسین ڈوز لگائی گئیں
بھارت میں زیر علاج مریضوں کی تعدادآج گھٹ کر 25,106 ہوگئی ہے جو ہندوستان کے زیرعلاج مریضوں کی کل تعداد کا 0.06 فیصد ہے
گذشتہ 24 گھنٹوں میں 1,549 نئے معاملات سامنے آئے
شفایابی کی شرح فی الحال 98.74 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 0.40 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک عبوری رپورٹوں کے مطابق 181.24 کروڑ  سے تجاوز کرگئی ہے۔یہ 2,14,03,116 سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ پچھلے 24 گھنٹے میں 18 لاکھ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,03,046
|
|
دوسری خوراک
|
|
99,90,717
|
|
احتیاطی خوراک
|
|
43,59,722
|
|
صف اول کے کارکنان
|
|
پہلی خوراک
|
|
1,84,12.172
|
|
دوسری خوراک
|
|
1,74,89,088
|
|
احتیاطی خوراک
|
|
66,66,494
|
|
12 سے 14 سال کی عمر کا گروپ
|
|
پہلی خوراک
|
|
17,99,684
|
|
15 سے 18 برس کی عمر کے گروپ کے افراد
|
|
پہلی خوراک
|
|
5,62,15,365
|
|
دوسری خوراک
|
|
3,55,29,066
|
|
18سے44برس کی عمرکےگروپ کےافراد
|
|
پہلی خوراک
|
|
55,37,95,114
|
|
دوسری خوراک
|
|
45,95,63,393
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,26,14,621
|
|
دوسری خوراک
|
|
18,38,06,629
|
|
60 سال سے زیادہ عمر کے افراد
|
|
پہلی خوراک
|
|
12,66,44,476
|
|
دوسری خوراک
|
|
11,44,84,897
|
|
احتیاطی خوراک
|
|
1,07,22,819
|
|
احتیاطی خوراک
|
|
2,17,49,035
|
|
کل تعداد
|
|
1,81,24,97,303
مسلسل کمی کے رجحانات کے بعد ہندوستان میں زیرعلاج مریضوں کی تعداد مزید کم ہو کر آج 25,106 ہوگئی جو ملک کے مجموعی پازیٹو معاملات کا 0.06 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.74 فیصد ہے۔گزشتہ 24 گھنٹوں کے دوران 2,652 مریض شفایاب ہوچکے ہیں ۔اور اس طرح شفایاب ہونے و الے مریضوں کی مجموعی تعداد اس وقت 4,24,67,774 ہے۔
گزشتہ 24 گھنٹوں کے دوران 1,549 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر3,84,499ٹیسٹ انجام دیئے گئے۔ ہندوستان میں اس وقت تک مجموعی طور پر 78.30 کروڑ سے زیادہ  ٹیسٹ کئے جاچکے ہیں ۔
زیر علاج مریضوں کی یومیہ اور ہفتہ وار شرح میں بھی مسلسل گراوٹ دیکھی جارہی ہے۔ملک میں مثبت معاملات کی ہفتہ وار شرح اس وقت 0.40 فیصد ہے۔جبکہ مثبت معاملات کی یومیہ شرح اس وقت 0.40 فیصد درج کی گئی ہے۔
وزارت دفاع
بھارتی فضائیہ نے چیتک ہیلی کاپٹروں کے ذریعے شاندار خدمات کا 60 سالہ جشن منایا
نئی دہلی، 02 اپریل 2022:
بھارتی فضائیہ میں چیتک ہیلی کاپٹر کے ذریعہ 60 شاندار برسوں کی خدمات کی تکمیل کے موقع پر جناب راج ناتھ سنگھ نے 02 اپریل 2022 کو فضائیہ اسٹیشن، حکیم پیٹ میں بھارتی فضائیہ کی میزبانی میں ایک کنکلیو کا افتتاح کیا۔ چیف آف دی ایئر سٹاف ایئر چیف مارشل وی آر چودھری اور اے او سی ان سی ٹریننگ کمانڈ ایئر مارشل مانویندر سنگھ مسلح افواج کی دیگر معزز شخصیات اور سینئر افسران کے ساتھ موجود تھے۔ فضائی فوج کے سابق سربراہان، ایئر چیف مارشل ایف ایچ میجر  ایئر چیف مارشل این اے کے براؤن  اور سابق چیف آف دی نیول سٹاف ایڈمرل کرم بیر سنگھ  اہم حاضرین میں شامل تھے۔
اس موقع پر عزت مآب رکشا منتری نے چیتک ہیلی کاپٹروں پر ایک خصوصی کور، کافی ٹیبل بک اور یادگاری فلم جاری کی۔
اپنے کلیدی خطاب کے دوران عزت مآب رکشا منتری نے گزشتہ چھ دہائیوں میں امن اور تنازعات کے دوران چیتک ہیلی کاپٹر وں کی شاندار کارکردگی اور انضمام اور مشترکہ صلاحیت کے جذبے کو فروغ دینے میں اس کے تعاون پر روشنی ڈالی۔ انہوں نے مشین کو کامیابی سے اڑانے میں شامل تمام افراد خصوصاً ایچ اے ایل کے بے پناہ تعاون کا بھی اعتراف کیا جو 1965 سے لائسنس کے تحت اس مشین کو تیار کرکے "آتم نربھرتا" کا پرچم بردار رہا ہے۔ انہوں نے بتایا کہ کس طرح ایچ اے ایل نے اپنے اس تجربے کی بنیاد پر جدید ترین ہیلی کاپٹرڈیزائن، تیاری اور پیداواری صلاحیتوں کو بنایا۔
فضائیہ کے سربراہ نے اپنے افتتاحی خطاب کے دوران 1962 میں شمولیت کے بعد سے تمام تنازعات میں چیتک کی بے پناہ خدمات کے ساتھ ساتھ سیاچن گلیشیر سمیت پورے ملک میں امن کے دور کی کوششوں کا اعتراف کیا۔
عزت مآب رکشا منتری نے تصویری نمائش کا مشاہدہ کیا جس میں چیتک ہیلی کاپٹر کی ساٹھ سالہ شاندار خدمات کی نمائش کی گئی اور مسلح افواج کے سابق فوجیوں اور دیگر معززین سے بات چیت کی جو کنکلیو میں موجود تھے۔
اس تقریب کا جشن مناتے ہوئے چیٹاکس، پیلاٹس، کرن، ہاکس، ایڈوانسلائٹ ہیلی کاپٹر وں اور ہلکے جنگی ہیلی کاپٹروں سمیت 26 طیاروں کا ایک قابل ذکر فلائی پاسٹ ہر ایک کے لیے آنکھوں کو خیرہ کرنے والا تھا۔ اختتام میں ڈائمنڈ کی شکل بناکر آٹھ چیتک ہیلی کاپٹروں کا فلائی پاسٹ ہوا ، یہ مشین ملک کے طول و عرض میں سب سے اہم خدمات فراہم کرتی رہی ہے۔ یہ شاندار مشین اب بھی تمام علاقوں میں کام کرتی ہے اور تینوں خدمات کے پائلٹوں کے لیے بنیادی تربیتی ہیلی کاپٹر ہے۔
امور داخلہ کی وزارت
کابینہ نے قومی ڈیزاسٹررسپانس فورس اکیڈمی، ناگ پور میں سینئرایڈمنسٹریٹیو گریڈ میں ڈائریکٹر کے ایک عہدے کے قیام کو منظوری دی
نئی دہلی،25/مئی2021،
وزیراعظم جناب نریندر مودی کی صدارت میں مرکزی کابینہ نے قومی ڈیزاسٹر رسپانس فورس اکیڈمی، ناگ پور میں سینئر ایڈمنسٹریٹیو گریڈ  میں ڈائریکٹر کے ایک عہدے کے قیام کے لیے وزارت داخلہ کی تجویز کو منظوری دے دی ہے۔
این ڈی آر ایف اکیڈمی نے ڈائریکٹر کے عہدے کے قیام کے ساتھ تنظیم کی کمان اور کنٹرول ایک سینئر اور تجربہ کار افسر کو سونپی جائے گی، جو خواہش کے مطابق مقاصد کے مطابق ادارے کو چلا سکتا ہے۔اکیڈمی این ڈی آر ایف، ایس ڈی آر ایف، سی ڈی رضاکاروں، دیگر فریقوں اور سارک اور دیگر ملکوں کی ڈیزاسٹر رسپانس ایجنسیوں کے 5 ہزار سے زیادہ کارکنوں کو سالانہ ہنرمندی پر مبنی عملی تربیت فراہم کرے گی۔ اس سے فریقوں کی بدلتی ضرورتوں اور ضرورت کے مطابق تربیتی پروگراموں کا تجزیہ کرتے ہوئے ان میں اصلاح بھی کرے گی۔ اس سے خاص طور سے این ڈی آر ایف، ایس ڈی آر ایف کارکنوں اوردیگر فریقوں کو ڈیزاسٹر رسپانس پر دی جانے والی تربیت کی سطح میں زیادہ بہتری لائی جاسکے گی۔
پس منظر:
قومی ڈیزاسٹر رسپانس فورس اکیڈمی کا قیام سال 2018 میں ناگ پور میں نیشنل سول ڈیفنس کالج  میں انظمام کے ساتھ عمل میں آیا تھا۔ اکیڈمی کااصل کیمپس زیر تعمیر ہے، تب تک یہ این سی ڈی سی کے موجودہ کیمپس سے کام کررہی ہے۔ اکیڈمی اس وقت قومی ڈیزاسٹر رسپانس فورس / اسٹیٹ ڈیزاسٹر رسپانس فورس / سول ڈیفنس وارنٹیئر اور دیگر فریقوں کو تربیت فراہم کرتی ہے اور اس کا تصور بین الاقوامی شہرت یافتہ ایک اہم تربیتی ادارے کے طور پر فروغ دینا ہے۔یہ سارک اور دیگر ملکوں کے ڈیزاسٹررسپانس کارکنوں کو خصوصی تربیت بھی فراہم کرے گی۔
۔۔۔۔۔۔۔۔۔۔۔
U-4813
ش ح۔ ف ا۔ ت ع۔
(Visitor Counter : 129
وزارت دفاع
مشترکہ جدید تکنالوجی پروگرام کے لئے ڈی آر ڈی او اور آئی آئی ایس سی کے درمیان مفاہمتی عرضداشت پر دستخط
نئی دہلی، 08 فروری 2021: ڈی آر ڈی او نے موجودہ مشترکہ جدید تکنالوجی پروگرام کے دائرے اور مقاصد میں توسیع کے لئے آئی آئی ایس سی کی عمارت میں جے اے ٹی پی ۔ سینٹر آف ایکسی لینس  کی تعمیر کے لئے آئی آئی ایس سی بنگلورو کے ساتھ آج ایک مفاہمتی عرضدشت پر دستخط کیے۔ ڈی ڈی آر اینڈ ڈی کے سکریٹری ڈاکٹر جی ستیش ریڈی اور ڈی آرڈی او کے چیئرمین اور آئی آئی ایس سی کے ڈائرکٹر پروفیسر گووندن رنگ راجن نے نئی دہلی کے ڈی آر ڈی او بھون میں منعقدہ ایک ورچووَل تقریب میں مفاہمتی عرضداشت پر دستخط کیے۔ آئی آئی ایس سی، بنگلورو کی عمارت میں واقع جے اے ٹی پی۔ سی او ای ڈائرکٹیڈ بیسک اینڈ اپلائیڈ ریسرچ کو مضبوط بنائے گا اور کثیر ضابطہ جاتی و کثیر ادارہ جاتی تعاون کے توسط سے اہم تحقیقی اداروں کے ساتھ مربوط ہو سکے گا۔ مرکز میں ارتکازی تحقیقی کوششوں سے جدید تکنالوجیوں کو ترقی دینے کے لئے اہم شعبوں میں اندرونِ ملک تکنالوجیاں حاصل ہوں گی۔
مفاہمتی عرضداشت کے مطابق، ڈی آر ڈی او، جے اے ٹی پی کو اعلیٰ اور غیر معمولی تحقیقی سہولتوں سے آراستہ کرنے میں تعاون فراہم کرے گی جس سے فیکلٹی اور اسکالرس اعلیٰ سطحی تحقیق انجام دینے میں اہل بن سکیں گے۔ ڈی آر ڈی او کے سائنس داں اور انجینئر تحقیق کے اعلیٰ شعبوں میں ایک اختراعی حل تلاش کرنے کے لئے چنوتیوں سے بھرے سائنسی مسائل کے حل کے لئے اکیڈمک ریسرچ فیکلٹی اور اسکالرس کے ساتھ کام کریں گے، جیسے جدید ایرو اسپیس نظام اور مٹیرئیلس، اعلیٰ درجہ حرارت مٹیرئیلس، مائکرو اینڈ نینو سسٹمز سائنس اینڈ ٹکنالوجی، آرٹیفیشل انٹیلی جینس اینڈ روبوٹکس، کوانٹم ٹکنالوجیز وغیرہ۔ جے اے ٹی پی ۔ سی او ای ملک میں دیگر سرکردہ اداروں کو ، ان کی تحقیقی استعداد کی بنیاد پر، شامل کر سکتی ہیں۔
ڈاکٹر جی ستیش ریڈی نے بتایا کہ جے اے ٹی پی کو بھارت کے مرحوم عزت مآب صدرجمہوریہ ڈاکٹر اے پی جے عبدالکلام نے 1983  میں بنایا تھا، جہاں ڈی آر ڈی او کے سائنسدانوں نے مختلف میزائل تکنالوجیوں پر کام کرنے کے لئے آئی آئی ایس سی کی فیکلٹی کے ساتھ فعال انداز میں تعاون کیا۔ انہوں نے ڈی آر ڈی او کے تکنالوجی کلسٹرس اور متعلقہ تجربہ گاہوں کی مستقبل کی تکنالوجی ضروریات کو شامل کرتے ہوئے دفاع اور سلامتی کے لئے تحقیقی سرگرمیوں کی توسیع پر زور دیا۔ انہوں نے مختلف اکیڈمک اداروںمیں ڈی آر ڈی او کے ذریعہ بنائے گئے عمدگی کے مراکز میں ہو رہے طویل المدت تحقیقی ، تکنالوجی ترقی اور پختگی کے کاموں کے بارے میں معلومات فراہم کی۔
آئی آئی ایس سی کے ڈائرکٹر نے بھی جے اے ٹی پی ۔ سی او ای کی توسیع کے لئے ڈی آر ڈی او کے فیصلے کی ستائش کی اور مستقبل کی تکنالوجیوں کی ترقی کے لئے آئی آئی ایس سی کی فعال شراکت داری کی یقین دہانی کرائی۔
وزیراعظم کا دفتر
وزیر اعظم پردھان منتری راشٹریہ بال پرسکار ایوارڈ یافتگان کے ساتھ 24 جنوری کو بات چیت کریں گے
وزیر اعظم جناب نریندر مودی پردھان منتری راشٹریہ بال پرسکار  ایوارڈ حاصل کرنے والوں کے ساتھ 24 جنوری کو شام 4 بجے اپنی رہائش گاہ 7۔لوک کلیان مارگ پر بات چیت کریں گے۔
ہندوستان کی حکومت جدت طرازی، سماجی خدمات، تعلیم، کھیل، فن اور ثقافت اور بہادری کے چھ زمروں میں بچوں کو ان کی غیر معمولی کامیابیوں کے لیے پردھان منتری راشٹریہ بال پرسکار سے سرفراز کرنے جا رہی ہے۔ ہر ایوارڈ یافتہ کو ایک تمغہ، 1 لاکھ روپے کا نقد انعام اور سرٹیفکیٹ دیا جاتا ہے۔ اس سال بال شکتی پرسکار کے مختلف زمروں کے تحت ملک بھر سے 11 بچوں کو پی ایم آر بی پی-2023 کے لیے منتخب کیا گیا ہے۔ ایوارڈ حاصل کرنے والوں میں 11 ریاستوں اور مرکز کے زیر انتظام علاقوں سے تعلق رکھنے والے 6 لڑکے اور 5 لڑکیاں شامل ہیں۔
وزارات ثقافت
جناب پرہلاد سنگھ پٹیل کل اترپردیش کے شاہجہاں پور میں شہید رام پرساد بسمل کی جینتی کے موقع پر آزادی کا امرت مہوتسو کے جزو کے طور پر ایک خصوصی پروگرام میں شامل ہوں گے
نئی دہلی، 10/جون2021 ۔ آزادی کا امرت مہوتسو کے ایک جزو کے طور پر ثقافت کی وزارت کے ذریعے معروف مجاہد آزادی شہید رام پرساد بسمل کی جینتی منانے کے لئے 11 جون 2021 کو شہید رام پرساد بسمل کی جائے پیدائش شاہجہاں پور میں خصوصی تقریب کا انعقاد کیا جائے گا۔
ثقافت و سیاحت کے مرکزی وزیر مملکت  جناب پرہلاد سنگھ پٹیل شہید ادیان شاہجہاں پور، اترپردیش میں نارتھ سینٹرل زون کلچرل سینٹر ، وزارت ثقافت، بھارت سرکار کے ذریعے منعقد کئے جارہے خصوصی پروگرام میں شہید رام پرساد بسمل، شہید اشفاق اللہ خان اور شہید روشن سنگھ کو گلہائے عقیدت نذر کریں گے۔ اترپردیش حکومت کے خزانہ، پارلیمانی امور اور طبی تعلیم کے وزیر جناب سریش کھنہ، جو شاہجہاں پور سے رکن اسمبلی بھی ہیں، کے علاوہ اترپردیش حکومت کے ثقافت و سیاحت کے وزیر جناب نیل کنٹھ تیواری اور شاہجہاں پور کے رکن پارلیمنٹ جناب ارون کمار ساگر اور ضلع افسر بھی اس پشپانجلی تقریب میں حصہ لیں گے۔
شاہجہاں پور میں 11 جون 1897 کو پیدا ہوئے پنڈت رام پرساد بسمل ان مشہور بھارتی تحریک کاروں میں سے ایک تھے جنھوں نے برطانوی نوآبادیاتی نظام کے خلاف لڑائی لڑی۔ انھوں نے 19 سال کی عمر سے ’بسمل‘ کے تخلص سے اردو اور ہندی میں حب وطن سے متعلق مؤثر نظمیں لکھنی شروع کردیں۔ انھوں نے بھگت سنگھ اور چندر شیکھر آزاد جیسے مجاہدین آزادی سمیت ہندوستان ریپبلکن ایسوسی ایشن کی تشکیل کی اور 1918 میں اس میں مین پوری سازش اور برطانوی حکومت کے خلاف مظاہرہ کرنے کے لئے اشفاق اللہ خاں اور روشن سنگھ کے ساتھ 1925 میں کاکوری سازش میں حصہ لیا۔ کاکوری سازش میں ان کا ہاتھ ہونے کے سبب انھیں محض 30 سال کی عمر میں 19 دسمبر 1927 کو گورکھپور جیل میں پھانسی دے دی گئی۔ جب وہ جیل میں تھے تو انھوں نے ’میرا رنگ دے بسنتی چولا‘ اور ’سرفروشی کی تمنا‘ لکھے جو مجاہدین آزادی کا نغمہ گئے۔
اس شاعر اور تحریک کار کو خراج عقیدت کے طور پر، ان کی وراثت کے نام منسوب ایک مختصر ثقافتی پیشکش بھی پروگرام کے دوران پیش کی جائے گی۔ پشپانجلی کے وقت جناب نوین مشرا ستار پر بھکتی سنگیت پیش کریں گے۔ معروف قصہ گو جناب ہمانشو باجپئی شہید بسمل کی زندگی کی کہانی سنائیں گے جس کے بعد کشور چترویدی اور گروپ کے ذریعے دیش بھکتی گیت پیش کئے جائیں گے۔ ثقافت کی وزارت اس موقع پر بسمل اور دیگر محبین وطن کے تعاون سے متعلق ورچول پروگرام بھی پیش کرے گی، جسے وزارت ثقافت اور این سی زیڈ سی سی کے سوشل میڈیا پلیٹ فارموں پر مشترک کیا جائے گا۔
نوجوانوں کے امور اور کھیل کود کی وزارت
وزیر اعظم کل چنئی میں 44 ویں شطرنج اولمپیاڈ کے افتتاح کا اعلان کریں گے
بھارت شطرنج اولمپیاڈ کی پہلی بار میزبانی کر رہا ہے
بھارت مقابلے میں اب تک کا سب سے بڑا دستہ میدان میں اتار رہا ہے
وزیر اعظم نریندر مودی کل چنئی میں جے ایل این انڈور اسٹیڈیم میں منعقد کئے جانے والے عظیم الشان پروگرام میں 14ویں شطرنج اولمپیاڈ کے افتتاح کا اعلان کریں گے۔ نوجوانوں کے امور اور کھیلوں کے مرکزی وزیر جناب انوراگ ٹھاکر بھی اس تقریب کی زینت بنیں گے۔
وزیر اعظم نے 19 جون 2022 کو پہلی بار نئی دہلی کے اندرا گاندھی نیشنل اسٹیڈیم میں شطرنج اولمپیاڈ ٹارچ ریلے کا افتتاح بھی کیا تھا۔ اس ٹارچ نے 40 دن کی مدت میں ملک کے 75 مشہور مقامات کا سفر کیا اور سوئٹزرلینڈ کے ایف آئی ڈی ای ہیڈ کوارٹر بھیجے جانے سے پہلے مہابلی میں تقریباً 20,000 کلومیٹر کی مسافت طے کی۔
44 واں شطرنج اولمپیاڈ 28 جولائی سے 9 اگست 2022 کے دوران چنئی میں منعقد ہو رہا ہے۔ 1927 سے منعقد ہونے والے اس پروقار مقابلے کی میزبانی پہلی بار بھارت میں اور ایشیا میں 30 سال کے بعد کی جارہی ہے۔ 187 ممالک کی شرکت کے ساتھ یہ کسی بھی شطرنج اولمپیاڈ میں سب سے بڑی شرکت ہوگی۔ بھارت 30 کھلاڑیوں پر مشتمل 6 ٹیموں کو مقابلے میں میں اتار رہا ہے، جو اب تک کا سب سے بڑا دستہ ہے۔
وزارتِ تعلیم
مرکزی وزیر تعلیم نے ورچوئل وسیلے سے این آئی ٹی راورکیلا میں گولڈن جوبلی بلڈنگ کا افتتاح کیا
نئی دہلی، 19 اکتوبر 2020، مرکزی وزیر تعلیم شری رمیش پوکھریال 'نشنک' نے آج ورچوئل وسیلے سے این آئی ٹی راورکیلا  کی نو تعمیر شدہ گولڈن جوبلی بلڈنگ کا افتتاح کیا۔ گولڈن جوبلی بلڈنگ کو انسٹی ٹیوٹ کے قیام کے پچاس سال مکمل ہونے کی یادگار کے طور پر بنانے کا فیصلہ کیا گیا تھا۔
اس موقع پر وزیر موصوف نے کہا کہ این آئی ٹی راورکیلا ملک کا ایک اہم ادارہ ہے جو ملک کے لیے بہترین دماغ تیار کر رہا ہے۔ یہ عمارت اس کے وقار کی علامت ہے۔ انہوں نے کہا کہ این آئی ٹی رورکیلا جیسے ادارے قومی تعلیمی پالیسی کے نفاذ میں بہت اہم کردار ادا کریں گے۔
انہوں نے کہا کہ اس عمارت نے آس پاس کی بلند ترین عمارتوں میں سے ایک ہونے کی حیثیت سے بھی راورکیلا شہر کی شان میں اضافہ کیا ہے ، جس پر پورے این آئی ٹی رورکیلا خاندان کو ناز ہے۔ انہوں نے مزید کہا کہ یہ خوبصورت ڈھانچہ واقعی استعاراتی اور جغرافیائی طور پر 'این آئی ٹی راورکیلا کا دل' ہے۔
شری پوکریال نے بتایا کہ یہ عمارت تقریباً 95 کروڑ روپئے کی لاگت سے تعمیر کی گئی ہے جس کا فنڈ مکمل طور پر وزارت تعلیم نے فراہم کیا ہے۔ انہوں نے کہا کہ یہ اب اوڈیشہ کےراورکیلا کی سب سے بلند عمارت ہے۔ یہ عمارت 7000 مربع کلومیٹر پر پھیلی ہوئی ہے اور ہر محکمہ سے غیرجانبدار انہ فاصلے پر ، وسط میں واقع ہے۔ انہوں نے مزید کہا کہ ڈھانچے کے اعتبار سے عمارت سات منزلوں کے ایک بلاک اور 14 منزلوں کے ٹاور بلاک پر مشتمل ہے۔
شری پوکھریال نے اس عمارت کے وژن پر روشنی ڈالتے ہوئے کہا کہ یہ عمارت انسٹی ٹیوٹ کے ایک اہم مقصد کی تکمیل کرے گی کہ انتظامی امور میں استعداد کار کو بڑھایا جاسکے اور اس عمل کے ساتھ ٹیکنالوجی کو یکجا کیا جاسکے تاکہ اسے لوگوں کے لیے زیادہ سے زیادہ دوستانہ بنایا جاسکے۔ انہوں نے مزید کہا کہ کھلی جگہیں اور بہتر حفاظت اور سیکیورٹی خصوصیات کا حامل جدید فن تعمیر انسٹی ٹیوٹ کے تمام ملازمین کو ایک بہترین کام کرنے کا تجربہ فراہم کرے گی۔ انہوں نے مزید کہا کہ یہ اسمارٹ عمارت کیمپس کی شان و شوکت میں اضافہ کرے گی ، جو اس عمدگی اور لگن کے جذبے کی عکاس ہے جو ابتداء ہی سے اس انسٹی ٹیوٹ کے فلسفہ کا مرکزی خیال ہے۔
اس عمارت میں عالمی معیار کا کانفرنس سینٹر ہوگا ، وہاں ایک لائبریری ہوگی جو دو منزلوں پر محیط ہوگی ، جو میزانین چھت کے ذریعہ مربوط ہوں گی۔ عمارت میں ہنگامی صورتحال کے لیے فائر سینسرز اور خود کار طریقے سے پانی چھڑکنے والے آلات بھی موجود ہیں۔ موجودہ منصوبے کے مطابق اکیڈمک سیکشن ، امتحان سیکشن ، اسٹیبلشمنٹ سیکشن ، فنانس سیکشن ، خریداری ، اور داخلی آڈٹ ، سابق طلباء اور بین الاقوامی تعلقات ، اسپانسرڈ ریسرچ ، صنعتی کنسلٹنسی ، اور مسلسل تعلیم سیل جیسے دفاتر کو اس عمارت میں منتقل کیا جائے گا۔ اس عمارت میں ڈائریکٹر کا دفتر ، ڈین کے دفاتر ، رجسٹرار کا دفتر ، بورڈ روم ، اور سینیٹ ہال بھی شامل ہیں۔ عمارت کے اوپری حصے پر ایک دوربین نصب کی جائے گی ۔ شعبہ ارضیات اور فضائی علوم ، طبیعیات اور فلکیات کے شعبوں کے لیے آب و ہوا اور نظام شمسی کے مشاہدات کرنے کی سہولت موجود ہوگی۔ اس بلاک کے بیسمنٹ میں ایک سنٹر آف ایکسی لینس اور جدید ادارہ جاتی ضرورتوں کی تکمیل کرنے والی 12 لیبارٹریاں ہوں گی جو ہنرمندی کی ترقی اور تربیت کے تقاضوں کو پورا کریں گی۔
وزارت دفاع
پورٹسماؤتھ میںآئی این ایس تبر
مسلح افواج کے سابق اہلکاروںکی ٹیم کے ذریعے تربیت یافتہ معذور افراد کی ٹیم نے سیاچن گلیشیر کی کمار پوسٹ تک پہنچنے کی مہم شروع کی
معذروں کی سب سے بڑی ٹیم سیاچن میں دنیا کے سب سے اونچے میدان جنگ میں پہنچے گی
'آپریشن بلیو فریڈم' نے بھارت کو عالمی سطح پر معذوروں کو بااختیار بنانے میں لیڈر کے طور پر ابھارا ہے
نئی دہلی، 15 اگست 2021:
آئی این ایس تبر 13 اگست 21 کو خیر سگالی دورے کے طور پر پورٹس ماؤتھ بندرگاہ میںداخل ہوا۔ اس کا استقبال پورٹس ماؤتھ نیول بیس کمانڈر، جے جے بیلی،انڈین این اے، دہلی میںرائل نیوی این اے اور رائل نیوی کے دیگر عہدیداروںنے کیا۔
بندرگاہ پہنچنے کے بعد، کیپٹن مہیش منگی پوڑی، کمانڈنگ آفیسر، بھارتی این اے اور جہاز کے دس اہلکاروںکے ہم راہ تاریخی ساؤتھ سی بحریہ یادگار پر خراج عقیدت پیش کیا نے۔ بعد ازاں کمانڈنگ آفیسر نے پورٹس ماؤتھ گلڈ ہال میںپورٹس ماؤتھ کے لارڈ میئر کونسلر فرینک جوناس سے ملاقات کی۔ اس کے بعد پورٹسماؤتھ نیول بیس کمانڈرجے جے بیلی سے ان کے دفتر میںملاقات ہوئی۔ دونوںعہدیداروںنے جہاز کے پورٹس ماؤتھ کے دورے کا خیرمقدم کیا اور جہاز اور اس کے عملے کو گرمجوشی سے مبارکباد دی۔ بات چیت کے بعد کمانڈنگ آفیسر نے دونوںمعززین کو جہاز کا کریسٹ پیش کیا۔
اس سے قبل،12 اگست 2021 کو جہاز نے ایچ ایم ایس ویسٹ منسٹر کے ہم راہ بحری مداخلت کی مشق کے ساتھ پورٹس ماؤتھ سے ایکسرسائز کونکن 2021 کا آغاز کیا تھا۔ پورٹسماؤتھ سے 16 اگست کو تبر کی روانگی کے بعد تبر اور ویسٹ منسٹر کے درمیان ایکسرسائز کونکن 2021 کو جاری رکھا جائے گا۔ بندرگاہ میںداخل ہونے پر ایکسرسائز کونکن 2021 کی حتمی منصوبہ بندی کانفرنس تبر اور ویسٹ منسٹر کی ٹیموںکے درمیان منعقد ہوئی۔
ایکسرسائز کونکن 2021 کی بندرگاہہ مصروفیات کے ایک حصے کے طور پر13 اگست 2021 کو دونوںفریقوںکے مابین متعدد پیشہ ورانہ امور پر بات چیت ہوئی۔ تبر سے ایک ٹیم نے پوٹس ڈاون ہل میں مشترکہ بحری سلامتی مرکز کا دورہ بھی کیا۔
-----
U. No. 7885

(Visitor Counter : 113
سائنس اور ٹیکنالوجی کی وزارت
سی ایس آئی آر نے قومی املاک کے دانشوراں ایوارڈ 2018 سرکردہ تحقیق وترقیاتی ادارے کے طور پر حاصل کیا
نئیدہلی۔27؍اپریل۔سائنسی اور صنعتی تحقیق کی کونسل  نے 2018 کے لئے قومی املاک دانشوراں  ’’سرکردہ آر اینڈ ڈی اداروں / پیٹنٹ اور کاروباری اُمور سے متعلق اداروں ‘‘ کے زمرے میں ڈاکٹر گریش ساہنی ڈی جی سی ایس آئی آر اور سکریٹری ڈی ایس آئی آر کو دیا ہے۔ یہ ایوارڈ تجارت وصنعت کے وزیر جناب سریش پربھو کے ہاتھوں دیا گیا۔ اس سلسلے میں انڈین چیمبر آف کامرس  کے بھارتی حقوق املاک دانشوراں دفتر کی جانب سے نئی دہلی میں عالمی یوم آئی پی کے موقع پر ایک تقریب کا اہتمام کیا گیا تھا۔
سائنس وصنعتی تحقیق کی کونسل  ایک ہم عصر آر اینڈ ڈی ادارہ ہے۔ اس ادارے کو دنیا بھر میں 1207 سرکاری اداروں کی صف میں نواں مقام حاصل ہوا ہے اور اس کی عالمی رینکنگ 75 ہے جو 5250 اداروں میں سے طے کی گئی ہے۔ بھارت میں املاک دانشوراں تحریک میں پیش رو کی حیثیت رکھنے والا ادارہ سی ایس آئی آر آج اپنے پیٹنٹ پورٹ فولیو کو مستحکم بنارہا ہے تاکہ منتخبہ ٹیکنالوجی دائروں اور شعبوں میں عالمی مقام حاصل کرسکے۔
سی ایس آئی آر تجربہ گاہوں کے ذریعے اب تک تکمیل والے شعبوں میں ضروریات کے مطابق ٹیکنالوجی کی فراہمی کے لئے کام کیا گیا ہے اور جدید ترین علم اور انسانی وسائل بہم پہنچائے گئے ہیں۔ ملک میں سماجی اور اقتصادی ترقیات میں اس کا اہم کردار ہے۔ سی ایس آئی آر ایس اینڈ ٹی ڈومین یعنی اس کا دائرہ کار ماحولیات سے صحت تک اور پینے کے پانی سے لیکر خوراک ، ہاؤزنگ توانائی تک پھیلا ہوا ہے۔ اس میں کیمیاوی اور پیٹرو کیمیکل اشیا ء ، توانائی ، شیشے اور چینی مٹی کی صنعت ، کانکنی ، دھات اور معدنیات، ادویہ جاتی پودے ، چمڑے سے لیکر مشینری تک ، اوزاروں اور کلیدی شعبوں اور ایرواسپیس وغیرہ کا نام بھی لیا جاسکتا ہے۔ سی ایس آئی آر مزید مشنوں مثلاً سوچھ بھارت مشن ، سوستھ بھارت ، سمرتھ بھارت، میک اِن انڈیا، بھارت کیلئے جدت طرازی ، اسٹارٹ اپ انڈیا اور اسکل انڈیا وغیرہ کیلئے بھی کوشاں ہیں۔
بھارتی حقوق املاک دانشوراں دفتر قومی حقوق املاک  دانشوراں ایوارڈ ، غیرمعمولی جدت طرازیوں کا عمل انجام دینے والوں ، اداروں اور کمپنیوں کو ، پیٹنٹ ڈیزائن ، ٹریڈ مارک اور جغرافیائی انڈیکیشنوں کیلئے ہر سال عالمی آئی پی ڈے کے موقع پر دیتا ہے۔
م ن۔۔ع ن۔
U-2319
(Visitor Counter : 49
صحت اور خاندانی بہبود کی وزارت
کووڈ-19 ٹیکہ کاری - 77واں دن
ہندوستان نے 7 کروڑ سے زیادہ ویکسین کی خوراک دے کر کووڈ-19 ٹیکہ کاری میں ایک سنگ میل طے کیا
آج شام 8 بجے تک 12.76لاکھ ویکسین کی خوراک دی گئی
نئی دلّی ،02 اپریل، 2021/
کووڈ-19 وبائی مرض کے خلاف لڑائی میں باہمی تعاون سے ہندوستان نے آج نئی اونچائیوں کو سر کیا ہے۔ایک اہم پیش رفت میں ملک بھر میں کووڈ-19 ٹیکہ لگوانے والوں کی مجموعی تعدادآج7کروڑ سے تجاوز کرگئی۔ ملک بھر میں 6 کروڑ سے زیادہ مستفدین کو کووڈ-19 ٹیکے کی پہلی خوراک دی جاچکی ہے۔
ابتدائی رپورٹ کے مطابق آج شام8 بجے تک مجموعی طور پر70618026لوگوں کوویکسین کی خوراک دی گئی۔
ان میں8903809 صحت کارکنان  کو ویکسین کی پہلی خوراک اور5286113صحت کارکنان دوسری خوراک حاصل کرچکے ہیں۔ وہیں9515410صف اوّل کے اہلکاروں نےپہلی خوراک،3975549صف اوّل کے اہلکاروں  نے دوسری خوراک لی ہے۔ 45 سال سے زیادہ عمر والے، 42937126 مستفدین نے پہلی خوراک حاصل کی ہے۔
|
|
ایچ سی ڈبلیوز
|
|
ایف ایل ڈبلیوز
|
|
45 سال سے زیادہ عمر کے افراد
|
|
مجموعی حصولیابی
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
پہلی خوراک
|
|
دوسری خوراک
|
|
89,03,809
|
|
52,86,132
|
|
95,15,410
|
|
39,75,549
|
|
4,29,37,126
|
|
6,13,56,345
|
|
92,61,681
ابتدائی رپورٹ کے مطابق ملک گیرکووڈ-19 ٹیکہ کارہ مہم کے 77ویں دن آج شام8بجے تک مجموعی طور پر1276191 ویکسین کی خوراک دی گئی۔ ان میں 1240764 مستفدین کو ویکسین کی پہلی خوراک دی گئی اور35427مستفدین کو ویکسین کی دوسری خوراک دی جاچکی ہے۔ حتمی رپورٹ آج دیررات تک تیار ہوجائے گی۔
|
|
مورخہ 02 اپریل 2021
|
|
ایچ سی ڈبلیوز
|
|
ایف ایل ڈبلیوز
|
|
45 سال سے زیادہ عمر کے افراد
|
|
مجموعی حصولیابی
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
پہلی خوراک
|
|
دوسری خوراک
|
|
17,861
|
|
8,487
|
|
38,986
|
|
26,940
|
|
11,83,917
|
|
12,40,764
|
|
35,427
ٹیکسٹائلز کی وزارت
کپڑے کی صنعتوں کے لیے پیداوار سے متعلق ترغیب کی اسکیم کے تحت درخواست داخل کرنے کی تاریخ میں مزید توسیع
نئی دہلی،14 فروری، 2022/ کپڑے کی صنعتوں کی وزارت نے کپڑے کی صنعتوں کے لیے پی ایل آئی اسکیم کے تحت درخواستیں داخل کرنے کے لیے آخری تاریخ کو ایک بار پھر توسیع دے کر اسے 28.02.2022 کر دیا ہے۔ اس سے پہلے کپڑے کی صنعتوں کےلیے پی ایل آئی اسکیم کے تحت آن لائن درخواست داخل کرنے کی آخری تاریخ 31 جنوری ، 2022 تھی جسے توسیع دے کر 14 فروری ، 2022 کر دیا گیا تھا۔
اہل امیدوار صرف آن لائن درخواست دے سکتے ہیں۔آن لائن درخواست داخل کرنے کا لنک اس طرح ہےhttps://pli.texmin.gov.in/mainapp/Default ۔ کام کاج سے متعلق رہنما ہدایات کا رابطہ ہےhttps://pli.texmin.gov.in/Guidelines/Approved%20Guidelines%20for%20PLI%20scheme%20for%20Textiles.pdf ۔
۔۔۔
ش ح ۔ اس۔ ت ح ۔
U –1623
(Visitor Counter : 135